I domaći zadatak
Uputstva
Domaći zadatak je da testirate 3 osobe, roršahovim testom starosne dobi od 18 godina pa naviše različitog pola. Starost gledajte  da pripada različitim dekadama (18-29; 30-39; 40-49; 50-59; 60-69 70 i više). Uz roršahov test molim vas da za svakog ispitanika popunite listu osnovnih podataka koja se nalazi na sajtu u literaturi za kurs Projektivne tehnike u dokumentu pod nazivom „Dodatni podaci i upitnik za DZ1“. 
Pre nego što krenete sa testiranjem molim vas da pročitate uputstva za zadavanje testa u prvoj i drugoj fazi ispitivanja. Obratite pažnju da vam pre testiranja slike budu
1.  poređane po redu, od I ka desetoj sa poleđinom gore
2. u osnovnom položaju (ako ne znate kako treba okrenuti slike pogledajte u priručniku – na par mesta su nacrtane slike), 
3Pišite sve što kaže ispitanik  kao i vaša pitanja (čak i onda ako vam se posle učini da to možda niste smeli pitati). Odgovore i vaša pitanja prekucajte u formular koji takođe možete naći na sajtu pod nazivom „Formular za upisivanje odgovora za DZ1“. U istom dokumentu naći ćete sličice za obeležavanja mesta gde je ispitanik video to što je video. Uokvirite deo mrlje koji je lokacija odgovora i pored napišite broj odgovora.
Pri odabiru ispitanika nemojte tražiti posebno zanimljive, kreativne, isključivo obrazovane ili problematične ljude. Takve ostavite za seminarski rad. Za ovaj domaći zadatak dovoljno je da pristaju da se ispituju.   

